# Olena Rozvadovska

Olena (Lena) Petrivna Rozvadovska (ukraineraz: Олена (Лена) Петрівна Розвадовська; Truskavets) haurren eskubideen aldeko ekintzaile ukrainarra da.

## Bizitza

Truskavetsen jaio zen eta Ukrainako mendebaldean hazi zen.
2015era arte, Kieven lan egin zuen: Haurren Laguntzarako Nazio Batuen Funtsan aholkulari gisa eta Ukrainako Presidentearen Bulegoan haurren eskubideen defendatzaile publiko gisa.
2015ean, Krimearen anexio errusiarraren ondoren, Rozvadovskak lana utzi zuen, Slovianskera joan zen bizitzera eta Ukrainako «zona grisean» haurrei eta haien familiei laguntzen hasi zen. Boluntario gisa, ez da inolako erakunde erlijioso edo laikoko kide, nahiz eta askotan erakunde handiagoekin kolaboratzen duen.
2019an, Voices of Children (ukraineraz: Голоси дітей, translit.: Holosy ditei) erakundea sortu zuen Azad Safarov zinemagilearekin batera. Safarov A House Made of Splinters dokumentala filmatzen ari zen garai hartan, eta Rozvadovska dokumentalaren tokiko koordinatzailea izan zen Lysytxansken filmatzen ari zen bitartean. Erakundeak laguntza psikologikoa eskaintzen die Ukraina eta Errusiaren arteko gatazkak kaltetutako haurrei eta haurrek euren emozioak adierazteko eta prozesatzeko aukera ematen duten sormen-programak antolatzen ditu.
2022ko otsailean, Ukrainako inbasioaren ostean, Rozvadovska eta bere lankideak Lviveko oblastera joan ziren eta urrunetik zerbitzuak eskaintzen jarraitu zuten eskualdetik ihes egiten zuten familientzako laguntzak antolatzen saiatzen ziren bitartean. 2023an, Voices of Children erakundeak 100 psikologo inguru eta 14 zentro izan zituen Ukraina osoan.
2023an, War through the Voices of Children argitaratu zuen.
2023an, BBCk Olena Rozvadovska 100 Emakumeen zerrendan sartu zuen Oksana Zabuzhko eta Iryna Stavtxuk ukrainarrekin batera.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-01-17).
* ↑ (Ukraineraz) Розвадовська, Олена. «Укріплена від куль пісочниця. На лінії фронту таки живуть діти» Українська правда 2016-06-22 (Noiz kontsultatua: 2024-01-17).
* 1 2 3 (Ingelesez) Ganzha, Lesya. «How Lena Rozvadovska fights for children. Story 2: Dima who survived bombardment» Українська правда 2017-01-18 (Noiz kontsultatua: 2024-01-17).
* 1 2 (Ukraineraz) Яремчук, Галина. «Уродженка Трускавця потрапила у 100 жінок світу, які надихали і впливали у 2023 році» Дрогобич.City 2023-12-07 (Noiz kontsultatua: 2024-01-17).
* 1 2 3 4 (Ingelesez) Shambaugh, Ann Marie. «In the ‘gray zone’: Ukranian volunteer shares stories of life in conflict area, seeks support in Carmel» Current Publishing 2017-01-10 (Noiz kontsultatua: 2024-01-17).
* ↑ (Ingelesez) «Telling Children’s Stories of War, Illustrated» Internews 2017-09-28 (Noiz kontsultatua: 2024-01-17).
* 1 2 3 (Ingelesez) «Ukrainian human rights activist Olena Rozvadovska is included in the list of BBC 100 Women of 2023» Голоси дітей 2023-11-21 (Noiz kontsultatua: 2024-01-17).
* 1 2 3 4 (Ingelesez) «In their own words: Listening to the Voices of Children talk about their experiences from war» Milwaukee Independent 2023-08-01 (Noiz kontsultatua: 2024-01-17).
* ↑ (Ingelesez) «Voices of Children provides psychological assistance to Ukrainian children» ABC News 2022-04-15 (Noiz kontsultatua: 2024-01-17).
* 1 2 (Ingelesez) Martynov, Denys. «What We Lost: New Art Therapy Movie by Teenage Victims of War» Kyiv Post 2023-09-17 (Noiz kontsultatua: 2024-01-17).
* ↑ (Ingelesez) Langrand, Michelle. «Humanitarians prepare for the worst amid Russia attack on Ukraine» Geneva Solutions 2022-02-24 (Noiz kontsultatua: 2024-01-17).
* ↑ (Ingelesez) «Helping Ukrainian children traumatised by war: The story of Olena Rozvadovska» France24 2023-11-29 (Noiz kontsultatua: 2024-01-17).
* ↑ (Ingelesez) «BBC 100 Women 2023: Who is on the list this year?» BBC News 2023-11-21 (Noiz kontsultatua: 2024-01-17).
* ↑ (Ingelesez) «Three Ukrainian women are included in the list of the most influential women in the world in 2023 according to BBC» Visit Ukraine (Noiz kontsultatua: 2024-01-17).

## Kanpo estekak

* Datuak: Q123509791